Una divertida animació lectora, amb l’hivern de protagonista, tanca les activitats de la Biblioteca Infantil del 2023
2025-07-24

La Biblioteca Infantil acollirà la celebració de l’Escola de Nadal que, com cada any, organitza l’Ajuntament de Burjassot durant les vacances nadalenques. Però, abans de tancar les seues portes per a donar pas a este gran projecte, s’acomiadarà de les seues usuàries i usuaris amb una nova activitat d’animació lectora, esta vegada en valencià.

Si arriba l’hivern, digueu-li que no hi soc és el nom del llibre al voltant del qual girarà l’animació lectora i, després de la lectura, es donarà pas a un divertidíssim taller de marcapàgines d’hivern. Serà el dimarts 19 de desembre, a les 18.00 hores, a la Biblioteca Infantil.

Per a celebrar l’arribada del solstici d’hivern es donarà a conéixer el citat llibre, de l’autora Simona Ciraolo, que descobreix que a l’hivern no s’està gens malament, malgrat el fred.